**EDÜ Mitteametlik jäljevõistlus** „**Dobijälg 2016**“

Aeg: **8.oktoober 2016**

Koht**: Pärnumaa**

Kohtunik: **Esta Ratnik**

Osalemistasu: **EDÜ liige 7 EUR, mitteliige 10 EUR**

Info ja registreerimine **: tel 5279548,** **yacheeros@gmail.com**

Registreerimise tähtaeg: **3.oktoober**

**Võistlusest on oodatud osa võtma kõik kutsikad ja koerad, kellel puudub ametlik tulemus ühelgi jäljega haakuval võistlusel/eksamil (PJK, IPO, FH), olenemata koera vanusest, tõust või tõutusest. Koerad peavad olema vaktsineeritud vähemalt katku ja marutaudi vastu, kutsika esmakordsel vaktsineerimisel peab vaktsineerimisest olema möödas vähemalt 30 päeva. Koerajuht võib võistlusel osaleda rohkem kui ühe koeraga.Toimub rohupõllul.**

 **Eeskiri**

**Eesmärk**

Tõsta dobermanniomanike huvi koerte jäljekoolituse vastu , pakkuda tõuomast tegevust ning õpetada koeraomanikele õiget ja asjalikku suhtlemist koeraga.

**Üldine**

* Võistlus on mitteametlik .Võistlust võib korraldada mitu korda aastas.
* Võistlus toimub rohupõllul. Kõikides klassides teeb koerajuht ise oma koerale jälje.
* Võistlus algab raporteerimisega, kus koerajuht teatab enda ja koera nime.
* Jälg algab jäljevaiaga ja lõpeb: 1. võistlusklassis maiusega ;2. ja 3. võistlusklassis esemega .
* 2. võistlusklassis kasutatakse jäljel koerajuhile kuuluvat eset, mille mõõtmed ei tohi ületada 20 x 20 cm (võib olla ka IPO ese) 3. võistlusklassis kasutatakse jäljel koerajuhile kuuluvaid esemeid, mis peavad vastama IPO A-osa reeglitele. Koer peab eset näitama või üles võtma. Eseme juures võib omanik anda koerale maiust .
* Koer võib töötada vabalt või jäljerihma otsas. Koer ei tohi kanda poovat ega ogadega kaelarihma.
* Käesoleva eeskirjaga reguleerimata küsimuste lahendamisel, sh hindamisel, juhindutakse IPO A-osa reeglitest.

**Osalemine**

* Võistlusest võivad osa võtta kõik kutsikad ja koerad, kellel puudub ametlik tulemus ühelgi jäljega haakuval võistlusel/eksamil (PJK, IPO, FH), olenemata koera vanusest, tõust või tõutusest. Koerajuht võib võistlusel osaleda rohkem kui ühe koeraga.
* Klassis Dobijälg -1 osalemiseks peab jääma koera vanus alla 12 kuu (arvestades võistluse toimumise kuupäevast) Teistes klassides osalemiseks ei ole vanuse ülem ega alampiiri.
* Koer, kes on võistelnud dobijälje kõrgemates võistlusklassides, ei saa enam minna tagasi madalamasse võistlusklassi.
* Kõik koerad peavad olema nõuetekohaselt vaktsineeritud.

Dobijälg-1

* Jälje pikkus 75-100 sammu, sirge. Jälje vanus 10 min.
* Sammude pikkuse ja maiuse hulga jäljel valib koerajuht ise.
* Koerajuht liigub lähedal koera taga.

Dobijälg-2

* Jälje pikkus 150 sammu, 2 sirget, üks 90-kraadine nurk, lõpeb koerajuhi jäljeesemega. Sirged võivad olla erineva pikkusega. Jälje vanus 15 min.
* Jälje teeb koerajuht normaalse pikkusega sammudega, maiuse hulk jäljel mitte rohkem kuni 50% sammudest (koos esemel antava preemiaga), nurk võib olla tugevamini tehtud. Maiuse paigutamise kohad valib koerajuht, jäljekoordinaator kontrollib maiuse kogust enne jälje mahapanekut. Koerajuht liigub koerast vähemalt 2 m kaugusel taga.

Dobijälg-3

* Jälje pikkus 250 sammu, 3 sirget, 2 nurka (umbes 90 kraadi), 2 koerajuhile kuuluvat

jäljeeset, vähemalt 20 minutit vana

* Jälje teeb koerajuht normaalse pikkusega sammudega, maiuse hulk jäljel mitte rohkem kui 20% sammudest. Maiuse paigutamise kohad valib koerajuht, jäljekoordinaator kontrollib maiuse kogust.
* Koerajuht peab olema koerast vähemalt 5m kaugusel.

**Hindamine, tulemused ja punktiarvestus**

* Hinnatakse koera iseseisvat tööd jäljel, tema motiveeritust ning töötahet, jäljel püsimist, jäljeajamise intensiivsust, sügavat nina, esemete näitamist ja nurka. Koera mõõdukas kiitmine jäljeajamise ajal on lubatud.
* Lisakäsklused ja koerajuhipoolne abi vähendavad punkte, samuti koera sihitu ekslemine, kõrge nina, vead eseme näitamisel. Kui koer lahkub jäljelt rohkem kui 5 meetrit, siis jäljeajamine katkestatakse, kuid koerajuht saab koeraga jälje lõpuni töötada.
* Kogu jälje väärtuseks on 100 punkti. Iga osasoorituse eest antakse täisarv punkte, esemed: 2.võistlusklassis üks ese 10 punkti, 3.võistlusklassis kaks eset 11+10=21 punkti.

|  |  |
| --- | --- |
| Hinne | Punktid |
| Võrratu | 96 kuni 100 |
| Väga hea | 90 kuni 95 |
| Hea | 80 kuni 89 |
| Rahuldav | 70 kuni 79 |
| mitterahuldav | Alla 70 |

**Autasustamine**

* Võistlusel järjestatakse võistlusklassides koerad tulemuste järgi paremusjärjestusse vastavalt saavutatud punktidele ja 3 parimat saavad auhinna, kõik osalejad saavad meene.2.või 3. Klassis kõrgeima punktisumma saanud dobermanni võib autasustada eriauhinnaga .
* Tiitleid ei anta.